Bibit Samad Riyanto
Bibit Samad Riyanto nyaéta Wakil Ketua KPK (Komisi Pangbarantasan Korupsi) nu statusna non aktif. Bareng jeung  rekanna Chandra M. Hamzah, Bibit mangrupa salah sahiji tokoh sentral dina pasilisihan antara KPK jeung kapolisian Indonésia anu leuwih terkenal ku istilah "KPK vs POLRI".

Masa janten polisi 
Bibit Samad Riyanto mangrupa lulusan Akademi Kapolisian Républik Indonésia lulusan (angkatan) taun 1970. Selama janten polisi, anjeunna kacatet gaduh sabaraha hiji posisi penting nyaéta :
1. Kapolres Jakarta Kaler.
2. Kapolres Jakarta Pusat.
3. Wakapolda Kalimantan Wetan.
4. Kapolda Kalimantan Wetan.

Anjeunna pengsiun ti kapolisian kaping 15 Juli 2000, saatos kenging sabaraha hiji panghargaan nyaéta atya Lencana Kesetiaan, Satya Lencana Dwidya Sista, Bintang Bhayangkara Nararya, Bintang Yudha Dharma Nararya, jeung Bintang Bhayangkara Pratama.

Masa KPK 
Dina mangsa taun 2007, Bibit ngiluan seleksi calon pingpinan KPK taun 2007-2011 nganggo bekel visi-misi nyaéta pemberantasan korupsi dina koridor hukum; teu hungkul represif, tapi ogé ngabongkar akar masalah korupsi; urusan ngabarantas korupsi jadi urusan kabéhan; sareng mulihkeun karugian nagara. Ahirna Komisi III DPR memercayakeun hiji posisi pimpinan KPK ka anjeunna. Di KPK, Bibit ngajabat wakil ketua nu ngurus bidang penindakan sarta pangawasan internal sarengn pengaduan masarakat.

Skandal KPK vs POLRI 
Bibit Samad Riyanto kaseret kanu pasalisihan antara KPK vs. POLRI, dimimitian ku memo ti mantan Ketua KPK Antasari Azhar nu nyatakeun aya aliran dana ka petinggi KPK.

Kutipan 
"Korupsi sanes kabiasaan, sanes budaya bangsa, sanes ogé "mismanajemen" sapertos nu dianggap sampai ka ayeuna. Tapi korupsi téh kajahatan.(Bibit Samad Riyanto)"

Catatan

Loka luar 
 Komisi Pemberantasan Korupsi

Inohong Indonésia